Document ID: 31995R2480

31995R2480
L 256/9
JURNALUL OFÍCIAL AL UNIUNII EUROPENE
REGULAMENTUL (CE) NR. 2480/95 AL COMISIEI
din 25 octombrie 1995
de modificare a Regulamentului (CE) nr. 1501/95 de stabilire a unor norme de aplicare a Regulamentului (CEE) nr. 1766/92 al Consiliului privind acordarea restituirilor la export pentru cereale și măsurile care trebuie luate în cazul dereglării piețelor în sectorul cerealelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 1863/95 (2), în special articolul 13 alineatul (11) și articolul 16 alineatul (2),
întrucât Regulamentul (CE) nr. 1501/95 al Comisiei stabilește unele norme de aplicare a Regulamentului (CEE) nr. 1766/92 al Consiliului privind acordarea restituirilor la export pentru cereale și măsurile care trebuie luate în cazul dereglării piețelor în sectorul cerealelor (3); întrucât, pentru a calcula restituirile la export pentru produse transformate, este necesar să se cunoască toți coeficienții de transformare care trebuie aplicați; întrucât acești coeficienți sunt, de fapt, cifrele prezentate în anexa I la regulamentul mai sus menționat; întrucât acest lucru trebuie în consecință precizat,
ADOPTĂ PREZENTUL REGULAMENT:
Articolul 1
Regulamentul (CE) nr. 1501/95 se modifică după cum urmează:
1.
Ultima frază de la articolul 11 alineatul (1) se înlocuiește cu următorul text:
„Coeficienții de transformare care exprimă relația dintre cantitatea produsului de bază și cantitatea de produs conținută în produsul transformat sunt cei prezentați în anexa I.”.
2.
În anexa I, titlul ultimei coloane se înlocuiește cu următorul text:
„Coeficienți de transformare care indică numărul de kilograme de cereale per 1 000 kg de produse în cauză.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 octombrie 1995.

Labels: 3
17
6